Ocean’s Thirteen

Ocean's Thirteen er oppfølgeren til filmen Ocean's Twelve fra 2004, som var oppfølgeren til Ocean's Eleven fra 2001, som på sin side var en gjenskapelse av den originale Ocean's Eleven fra 1960.

Filmen er regissert av Steven Soderbergh. Innspillingen begynte i august 2006. Manuset ble skrevet av Brian Koppelman og David Levein. Julia Roberts gjentok ikke sin rolle som «Tess Ocean» i denne filmen, som ble spilt inn i Las Vegas. Heller ikke Catherine Zeta-Jones, som dukket opp som «Isabel Lahiri» i Ocean's Twelve, returnerte i oppfølgeren.

Ocean's Thirteen ble lansert den 5. juni 2007 i USA.

Handlingsreferat 
Reuben Tishkoff investerer i byggingen av et hotell og kasino ved Las Vegas Strip. Mot råd fra hans aller venn og tidligere kriminelle partner, Danny Ocean, velger Reuben å involvere seg med en velstående investor og kasino-mogul Willy Bank. Men Banks og hans kjeltringer tvinger Reuben til å signere fra seg hans eier-andel. Tishkoff får deretter et hjerteinfarkt, og blir sengeliggende. Willy Bank gjennomfører snart resten av byggingen av hotellet, og gir den navnet "The Bank"

For å hevne det som skjedde med Reuben Tishkoff samler Ocean alle sine tidligere kriminelle partnere, og han planlegger å ødelegge for Willy Bank på åpningskvelden til hotellet. Gjengen utvikler en plan med to formål: For det første ønsker de å forhindre at The Bank vinner den prestisjetunge utmerkelsen Five Diamond Award, som alle tidligere Banks-hoteller har mottatt. Saul Bloom skal besøke hotellet som den anonyme Diamond-kritikeren, samtidig som Danny Ocean og hans medarbeidere forsøker å behandle den virkelige kritikeren forferdelig for at han skal gi hotellet en elendig kritikk.

Deres andre formål er å rigge alle kasinoets spill for å betale ut millioner i gevinst. The Banks sitt Casino må tjene minimum 500 millioner dollar for å holde åpent, eller gi fra seg kontrollen over hele kasinoet. De er bekymret for å bli forhindret av The Greco, et moderne datasystem som overvåker spillernes biometriske responser og forutsier når juks foregår. For å forstyrre "The Greco" planlegger de å bruke en kraftig magnet forkledd som en ny mobiltelefon som en gave til Willy Bank.

Gjengen får også tak i en boremaskin for å simulere et jordskjelv under kasinoet, og sørge for at Willy Bank skal implementere sikkerhetsprotokoller for å evakuere lokalene ved jordskjelv. Planen deres ved åpningskvelden er å få Willy Bank til å forstyrre "The Greco" ved å bruke hans nye telefon, starte deres riggede maskiner og forhandlere på lønningslisten, og deretter simulere jordskjelvet for å tvinge evakueringen og få alle spillere i casinoet til å gå sin vei med gevinsten.

Men rett før selve åpningskvelden bryter hele planen deres sammen, noe som tvinger Danny til å spørre Terry Benedict, som Danny tidligere har fornærmet, og få hjelp. Benedict, som også ønsker hevn mot Willy Bank, tilbyr å støtte opplegget deres. Men til gjengjeld krever han en stor andel av pengene som gjengen planlegger å stjele, og han krever at gjengen også stjeler Willy Banks sin private diamant-samling. Diamantene er verdsatt til over 250 millioner dollar.

Linus Caldwell planlegger et romantisk forhold til bankens assistent, Abigail Sponder, for å få tilgang til diamantene. Men i all hemmelighet ansetter Benedict en mestertyv François "The Night Fox" Toulour for å stjele diamantene fra dem. På selve åpningskvelden innleder Ocean en del av planen ved å få FBI-agenter på lønningslisten hans til å ankomme hotellet og arrestere en ansatt Livingston Dell mistenkt for å ha rigget utstyr, slik at gjengen kan byttes ut med maskiner som faktisk er rigget.

En annen agent fra FBI arresterer også Linus og anklager ham for å ha byttet ut diamantene med forfalskninger. Agentene tar med seg Linus, men avslører at han egentlig er faren hans, Robert Caldwell, også med på Oceans plan. Gjengen forsøker deretter å evakuere fra taket. Men de blir oppdaget av Toulour, som tar diamantene og fallskjermene deres fra taket. Imidlertid forventet Ocean dette, og hadde en hemmelig plan for å hindre alle problemene Terry Benedict hadde planlagt for dem.

Rolleliste

Referanser

Eksterne lenker 
 
 
 Ocean's Thirteen forum

Filmer fra 2007
Kriminalfilmer fra USA
Filmer regissert av Steven Soderbergh
Engelskspråklige filmer
Filmer lagt til Las Vegas
Oppfølgerfilmer